cyanic-selkie/wikianc huggingface dataset:
Džons Beiners
Džons Endrū Beiners (en; dzimis ) ir amerikāņu politiķis, pārstāv Republikānisko partiju.
No 2011. līdz 2015. gadam bija ASV Pārstāvju palātas priekšsēdētājs (spīkers). Kopš 1991. gada ir Pārstāvju palātas loceklis no Ohaio 8. Kongresa apgabala. Pirms kļūšanas par Pārstāvju palātas priekšsēdētāju Dž. Beiners laikā no 2006. līdz 2007. gadam bija Pārstāvju palātas koalīcijas līderis, savukārt no 2007. līdz 2011. gadam — opozīcijas līderis. Savukārt pirms ievēlēšanas Pārstāvju palātā Dž. Beiners bija Ohaio Pārstāvju palātas loceklis no 57. apgabala. Izglītību ieguvis Xavier University universitātē.
Darījuma partneris
Darījuma partneris (en) jeb līgumslēdzējs ir otra puse, kas piedalās finanšu darījumā. Lai darījums varētu notikt, katram darījumam ir jābūt darījuma partnerim. Precīzāk, katrs aktīva pircējs ir jāsavieno pārī ar tirgotāju, kurš vēlas pārdot, un otrādi. Piemēram, vērtspapīru pircēja darījuma partneris būtu vērtspapīru pārdevējs jeb pirkšanas darījuma līgumslēdzējs. Jebkurā pilnīgā darījumā var būt iesaistīti vairāki darījumu partneri (piemēram, 1000 akciju pirkšanu veic 10 pārdevēji pa 100 akcijām katrā). Labi izstrādātos līgumos parasti tiek skaidri un detalizēti izklāstīts, kādas ir katra darījuma partnera tiesības un pienākumi visos iespējamos apstākļos.
Finanšu pakalpojumu nozare
Finanšu pakalpojumu sektorā termins tirgus darījuma partneris tiek lietots, lai apzīmētu valdības, nacionālās bankas, valstu monetārās iestādes un starptautiskās monetārās organizācijas, piemēram, Pasaules Banku grupu, kas darbojas kā galvenais garants aizdevumiem un atlīdzībām. Šo terminu var attiecināt arī uz uzņēmumiem, kas veic šo lomu.
Finanšu pakalpojumu ietvaros termins darījuma partneris tiek attiecināts uz brokeriem, investīciju bankām un citiem vērtspapīru tirgotājiem, kas darbojas kā līgumslēdzēja puse, veicot "ārpusbiržas" vērtspapīru darījumus. Termins šajā kontekstā parasti tiek lietots saistībā ar "darījuma partnera risku", kas ir naudas zaudējumu risks, kam uzņēmums var tikt pakļauts, ja ārpusbiržas vērtspapīru tirdzniecības darījuma partnerim rodas grūtības izpildīt savas saistības saskaņā ar darījuma nosacījumus.
Apdrošināšanas nozare
Apdrošināšanas sektorā šis termins ir paplašināts, iekļaujot uzņēmumus, kas piedāvā vai pieprasa augsta līmeņa apdrošināšanas riska retrocesiju apdrošināšanas sabiedrībām tādā pašā lomā kā valdības. Laika gaitā šis termins ir kļuvis plašāk piemērots uzņēmumiem, kas piedāvā vai pieprasa retrocesiju un citus pārapdrošināšanas veidus.
Darījuma partnera risks
Darījuma partnera risks ir iespējamība, ka kāds no darījumā iesaistītajiem var neizpildīt savas līgumsaistības. Darījuma partnera risks var pastāvēt kredītu, ieguldījumu un tirdzniecības darījumos. Visos finanšu darījumos pastāv dažāda līmeņa darījuma partnera risks. Darījuma partnera risku sauc arī par saistību nepildīšanas risku. Saistību neizpildes risks ir iespēja, ka uzņēmumi vai privātpersonas nespēs veikt nepieciešamos maksājumus par savām parādsaistībām. Aizdevēji un investori ir pakļauti saistību nepildīšanas riskam praktiski visos kredīta pagarināšanas veidos. Darījuma partnera risks ir risks, kas jāņem vērā abām pusēm, izvērtējot līgumu.
Starpība starp darījuma partnera risku un kredītrisku
Kredītrisks un darījuma partnera risks ir saistīti, taču atšķirīgi. Kredītrisks ir īpašs riska veids, kas attiecas uz iespēju ciest zaudējumus aizņēmēja nespējas samaksāt aizdevumu. Parasti kredītrisks ir saistīts ar bankām un citām kredītiestādēm. Savukārt, darījuma partnera risks vispārīgi attiecas uz zaudējumu risku jebkuras puses saistību nepildīšanas rezultātā.
Tatjana Šadrina
Tatjana Šadrina (ru; dzimusi ) ir Krievijas starptautiskā lielmeistare šahā (1999).
Biogrāfija
Piecas reizes piedalījusies Eiropas individuālajā šaha čempionātā sievietēm (2006, 2009, 2011, 2013-2014), kuros labāko rezultātu sasniegusi 2009. gadā, kad ieņēmusi 6. vietu un kvalificējusies Pasaules šaha čempionātam sievietēm. Piedalījusies 2010. gada Pasaules šaha čempionātā sievietēm pēc izslēgšanas sistēmas Antakjā, kurā 1. kārtā uzvarējusi Elinu Danieljanu, bet 2. kārtā zaudējusi Dronavalli Hārikai. Daudzkārtējā Krievijas sieviešu šaha čempionātu superfinālu dalībniece (2007, 2010, 2011).
Šaha kluba Yugra sastāvā divas reizes uzvarējusi Krievijas šaha komandu čempionātā. Sešas reizes dažādu klubu sastāvā piedalījusies Eiropas šaha klubu kausa izcīņā sievietēm (2002, 2004-2005, 2012-2014), kuros komandu vērtējumā izcīnījusi 3 sudraba (2002, 2004, 2013) un bronzas (2012) medaļas.
Par panākumiem turnīros FIDE 1999. gadā viņai piešķīrusi starptautiskās lielmeistares (WGM) nosaukumu.
Romāns Gribovs
Romāns Gribovs (dzimis 1990. gadā) ir ukraiņu robežsargs. Slavenās frāzes "Krievijas karakuģi, ej di**t" autors.
Biogrāfija
R. Gribovs dzimis 1990. gadā Zolotonošas pilsētā, Čerkasu apgabalā.
2008. gadā absolvējis Zolotonošas Profesionālo liceju (specialitāte — buldozera vadītājs).
Slavenā frāze
Kā Ukrainas Valsts robežsardzes dienesta robežsargs viņš atradās Čūsku salā 24. februārī Krievijas karaspēka uzbrukuma laikā. Viņš ir autors frāzei: "Krievijas karakuģi, ej di**t", kuru viņš pateica, atbildot uz krievu prasību nolikt ieročus un padoties. Viņš atradās krievu gūstā, līdz 24. martā Ukrainai ar Krieviju notika pirmā pilnvērtīgā karagūstekņu apmaiņa, kuras rezultātā robežsargs tika atbrīvots. 29. martā Čerkasu gubernators Ihors Taburecs robežsargu apbalvoja ar apbalvojumu "Par nopelniem Čerkasu apgabala labā".
Stefans III Lielais
Stefans III, saukts Lielais (ro); dzimis 1433. gadā, miris ), bija Moldāvijas gospodars no 1457. gada 12. aprīļa līdz savai nāvei 1504. gadā. Tiek uzskatīts par vienu no visietekmīgākajiem Moldāvijas valdniekiem, kura laikā Moldāvijas kņaziste palielināja savu ietekmi reģionā. Daudzu baznīcu un klosteru būves iniciators.
Dzīvesgājums
Dzimis Moldāvijas gospodara Bogdana II ģimenē, kurš par valdnieku bija no 1449. līdz 1451. gadam, kad to nogalināja viņa pusbrālis Petru III. Moldāvijā sakās pilsoņu karš, kas ilga līdz 1457. gadam, kad par valdnieku kļuva Stefans III. Kara laikā Stefans III ar Jānoša Huņadi atbalstu patvērās Transilvānijā, bet vēlāk Valahijas valdnieka Vlada III Drakula galmā. 1457. gadā iebruka Moldāvijā un padzina no tās Petru III.
Gandrīz viss Steafana III valdīšanas laiks pagāja cīņās pret iebrucējiem Moldāvijā. 1467. gada 15. decembrī Stefans Bajas kaujā sakāva Ungārijas karaļa Māķāša Huņadi karaspēku, vēlāk sakāva arī Zelta Ordas karaspēku. Uz laiku apturēja Osmaņu impērijas ofensīvu Balkānos, sakaujot tos Vaslui kaujā 1475. gada 10. janvārī. Kaut arī Mehmeds II sakāva Stefanu III 1476. gada 26. jūlijā Valea Albas kaujā, viņš vēlreiz apturēja osmaņu iebrukumu. Vairākkārt iesaistījās Valahijas iekšpolitikā. 1497. gada 26. oktobrī sakāva Polijas karali Janu I Olbrahtu Kozminas meža kaujā. 1503. gada 20. augustā Stefans III noslēdza līgumu ar sultānu Bajezidu II par Moldāvijas neatkarību apmaiņā pret ikgadēju nodevu.
1462. gadā, aplencot Kiliju, Stefans III tika ievainots kājā. Kaut arī laika gaitā galmā tika ataicināti slaveni ārsti un astrologi, no šī ievainojuma Stefans īsti neizārstējās. Miris 1504. gadā. Rumānijas pareizticīgā baznīca Stefanu III ir kanonizējusi. 2006. gadā Rumānijas televīzijas aptaujā Stefans atzīts par visu laiku ievērojamāko rumāni.
Ingress
Ingress ir papildinātās realitātes daudzspēlētāju tiešsaites videospēle, kuru radījusi kompānija Niantic, kas sākotnēji bija daļa no Google. Sākotnēji tā bija pieejama tikai Android iekārtām, bet kopš 2014. gada 14. jūlija arī Apple iOS.
Spēlētāji spēlē pieder vienai no divām frakcijām, Enlightened ("Apgaismotie", attēloti zaļā krāsā) un Resistance ("Dumpinieki", zilā krāsā). Spēles gaitā spēlētājiem ir iespējams norobežot Zemes virsmas reģionus ar virtuālām saitēm starp virtuāliem portāliem, kuri ir redzami spēles programmatūrā. Galējais spēles mērķis ir kādai no frakcijām kontrolēt lielu skaitu ar "saprāta vienībām" (Mind Units), aptuveno skaitu ar cilvēkiem frakcijas kontrolētajās teritorijās.
Izlaišana
Ingress oficiāli tika publicēta 2012. gada 16. novembrī, papildinot ar tiešsaistes vīrusu mārketinga kampaņu. Vēlāk tika pamanīts, ka jau 8. novembrī un arī agrāk spēle bija pieminēta dažādos pasākumos, kā, piemēram, Comic Con konferencē Sandjego 12. jūlijā. Google darbinieki šo spēli jau bija lietojuši vismaz 6 mēnešus.
Pērkona negaisi Latvijā
Pērkona negaiss ir dabas parādība, kad spēcīgas gaisa strāvas izraisa mākonī lietus lāšu un krusas graudu sadursmes, radot elektriskos lādiņus. Starp lādiņiem uzzibsnī milzīga dzirkstele — zibens, kas parasti nesasniedz zemi. Elektriskā izlāde var būt starp negaisa mākoni un zemes virsmu, starp diviem mākoņiem vai starp atsevišķām viena mākoņa daļām, tomēr zibens var rasties visur, kur veidojas elektriskais lauks — arī vulkāna izvirdumā, atombumbu izmēģinājumos, sniega un smilšu vētrās. No milzīgā siltuma, kas izdalās zibens rezultātā, tuvējais gaiss strauji izplešas, izraisot pērkona dārdus. Negaisa mākoņi parasti veidojas mitrās, tveicīgās dienās, kad intensīvi iztvaiko liels daudzums ūdens, kas spēcīgās augšup vērstās gaisa straumēs, kuru ātrums pārsniedz 200 km/h, veido masīvus (līdz 10 km augstus) Cumulonimbus mākoņus. Bieži šādus negaisus pavada spēcīgas lietusgāzes ar krusu un brāzmainu vēju. Visbīstamākie ir tie negaisi, kas veidojas mitrās un tveicīgās vasaras dienās, kad temperatūra pārsniedz +30 °C, aukstās atmosfēras frontes priekšpusē. Parasti šādi negaisi ir bargi, un ir iespējams novērot pat virpuļviesuli.
Slāpekļa oksīda veidošanās zibens izlādes laikā
Katra zibens izlāde rada aptuveni 7 kg slāpekļa oksīda (NOx), kas, reaģējot ar saules gaismu un atmosfērā esošām gāzēm, rada ozonu. Tuvu zemes virsmai ozons var nodarīt kaitējumu gan augiem, gan dzīvniekiem, gan arī cilvēkiem, bet augstākos atmosfēras slāņos (stratosfērā), tas bloķē ultravioleto starojumu. Jaunākie pētījumi liecina, ka lielākā daļa NOx, kas radies zibens izlādes laikā, nonāk atmosfērā, un tādējādi tam ir lielāka ietekme uz ozonu un klimatu, nekā agrāk tika uzskatīts.
Līnijveida zibens
Vistipiskākais un biežāk novērojamais zibens veids ir līnijveida. Tā ir zibens izlāde dzirksteļu veidā ar atzariem, kuru garums 2—3 km vai atsevišķos gadījumos līdz pat 20 km un vairāk, un ar diametru daži desmiti centimetru. Viena zibens ilgums visbiežāk ir sekundes desmitdaļas, taču atsevišķos gadījumos ilgāk. Īpaša veida ir plakanais un lodveida zibens.
Lodveida zibens
Lodveida zibens ir dabas fenomens, kuru vēl līdz mūsdienām nav iespējams pilnībā izskaidrot, sakarā ar tā reto un neprognozējamo parādīšanos. Pasaulē tikai 0,01% cilvēku savā mūžā ir redzējuši lodveida zibeni. Lodveida zibens parasti parādās negaisa laikā, kā spīdošs, izmērā no golfa bumbiņas līdz vairākiem metriem, visbiežāk tā ilgums ir no sekundes līdz vairākiem desmitiem sekunžu. 2012. gadā Ķīnā kādā eksperimentā izdevās uzņemt pirmo lodveida zibens emisiju spektru. Viena no teorijām ir, ka zibens izlādes rezultātā tiek iztvaicēti zemē esošie silikātu minerāli. Ogleklis, kas atrodas augsnē, un silikātos esošais skābeklis ar ķīmiskām reakcijām rada gāzi no enerģētiskiem silīcija atomiem. Tie ir spējīgi rekombinēties, veidot nanodaļiņas vai pavedienus, kas peld gaisā un reaģē ar skābekli, kā arī atbrīvo siltumu, tādējādi izstarojot gaismu Pētījumā tika atklāts, ka lodveida zibens spektrs saturēja vairākas emisiju līnijas no silīcija, dzelzs un kalcija. Tika paredzēts, ka visi šie elementi būs sastopami arī zibens vietā esošajā augsnē, tomēr pētnieki nevarēja šādu faktu apstiprināt, jo viņu izmantotajos instrumentos nav neitrālu alumīniju atomu emisiju līnijas, viļņu garumā 400-1000 nanometri.
Pērkona negaisi Latvijā: Siguldas piemērs
Latvijā vasaras periodā pērkona negaiss ir diezgan bieža parādība. Vidēji no maija līdz augustam tie ir 17 reizes, bet maksimāls skaits ir bijis virs 40 (1961. gada Priekuļos). Lai labāk izprastu pērkona negaisa tuvošanās un veidošanās sekas, kā arī spētu novērtēt šīs dabas stihijas spēku, tiks apskatīts piemērs: 2014. gada 29. jūlija laika apstākļu attīstība Siguldā. Zināms, ka Latvija šajā dienā atradās tieši starp zema un augsta spiediena apgabaliem. Valsts teritoriju ietekmē fronšu sistēma, šajā gadījumā aukstā fronte, veidojot lietus gubu mākoņus. Uz ziemeļiem no Latvijas teritorijas bija novērojama oklūzijas frontes veidošanās, kur notiek jauna ciklona attīstība, kas visdrīzāk izveidojās kā augstā oklūzijas fronte, kurai raksturīgi nokrišņi un pērkona negaisi. Gaisa temperatūra šajā datumā naktī nenoslīdēja zem 18 °C atzīmes, savukārt, dienā tā sasniedza 29, 2 °C. Arī pērkona negaisa iespējamības indekss Latvijas teritorijā šajā datumā (2014. gada 29. jūlijā) norādīja uz negaisa iespējamību. Severe Storm RGB attēlā ir iespējams redzēt plašu mākoņu sistēmu (Eumetrain.org, bez dat.). Oranžais krāsojums norāda uz intensīvu negaisa mākoņa vertikālo attīstību — maziem ledus kristāliem, kas signalizē par negaisa mākoņa bīstamību. Redzams, ka šajā datumā virs Latvijas teritorijas notiek šādu mākoņu attīstība. Arī augstu lietus mākoņu veidošanās virs Latvijas teritorijas todien notika īpaši veiksmīgi. Pētot šī konkrētā pērkona negaisa aprakstu, tika minēts, ka Siguldai lielos nokrišņus un to sekas radīja tieši tur lokāli attīstījusies salīdzinoši nelielā mākoņu sistēma. Informācija liecina, ka pērkona negaiss atnesis ļoti spēcīgas lietusgāzes, kā rezultātā Siguldā sešās stundās nokrišņu daudzums sasniedza 123 mm, kas ir lielākais jebkad novērotais šajā apkaimē.
Šī spēcīgā dabas stihija Siguldas novadā nesa pamatīgus postījumus. Intensīvas ūdens un dubļu straumes, kopā ar krītošiem kokiem, izskaloja autoceļus. Lietus kanalizācija pārplūda, applūdinot ne tikai autoceļus, bet arī pagalmus, pagrabus un mazdārziņus. Ūdens daudzums bija tik liels, ka pļavu vietā izveidojās nelielas ūdenstilpes.
Jānis Vilhelms
Jānis Vilhelms (1903-1990) bija latviešu izcelsmes Sarkanās armijas virsnieks, snaiperis. Padomju Savienības Varonis (1942).
Dzīvesgājums
Dzimis 1903. gada 23. (10.) novembrī Ādažu pagastā. Pēc Latvijas okupācijas darbojās Latvijas PSR milicijā. Otrā pasaules kara laikā pēc atkāpšanās no Latvijas kā rotas komandieris piedalījās kaujās pie Ļeņingradas (1941), Maskavas (1942) un Staraja Rusas (1943) 201. latviešu strēlnieku divīzijas sastāvā, septiņas reizes ievainots.
Pērkona negaisi Latvijā
Drošības pasākumi negaisa laikā
Balstoties uz Valsts ugunsdzēsības un glābšanas dienesta informāciju, galvenie aizsardzības pasākumi un ieteikumi negaisa laikā ir: bez īpašas nepieciešamības neiet ārpus telpām; aizvērt logus, durvis, dūmvadu aizvērtņus; parūpēties, lai telpās nebūtu caurvēja, ar to telpā var iekļūt lodveida zibens; nekurināt plīti vai krāsni — dūmi vada elektrību un pieaug risks, ka ēkā var iespert zibens; neuzturēties pie elektroinstalācijām, antenām, logiem, durvīm, ūdens krāniem un radiatoriem, kā arī citiem metāla priekšmetiem; uzturēties tālāk no ēkas ārējās sienas, ja laukā pie tās aug koks, ja zibens trāpīs kokā, daļa no lādiņa var tikt novadīta uz ēku; atvienot elektriskās ierīces no elektriskā tīkla; neizmantot sadzīves elektrotehniku un tālruni; neizmantot mobilo telefonu; negaisa laikā pārliecināties, ka neesat kontaktā ar metāla priekšmetiem; nedrīkst palikt atklātās augstienēs, blakus metāla vai metāla stiepļu žogam un zibensnovedējam; ja klajā laukā nav kur patverties, tad jānoguļas zemē, ja iespējams, izvēloties sausu, smilšainu grunti, pēc iespējas tālāk no ūdenskrātuvēm; nedrīkst slēpties zem augstiem, atsevišķi augošiem kokiem — ozoliem, priedēm, liepām, it sevišķi, ja to stumbru jau bojājis zibens. Pastāv risks, ka zibens var trāpīt kokā vēlreiz; nebraukt ar velosipēdu vai motociklu/motorolleri, nokāpt no braucamrīka, nepalikt kontaktā ar to; pērkona negaisa laikā nedrīkst atrasties uz ezera vai citas ūdenskrātuves, peldēties, makšķerēt zivis; nepieciešams attālināties no ūdenskrātuves drošā attālumā, jo ūdens labi vada elektrību.
Jānis Vilhelms
Dzīvesgājums
Pēc kara beigām 1946. gadā majors Jānis Vilhelms savu Mosina-Nagana sistēmas snaipera šauteni un personīgās mantas nodeva Latvijas PSR Revolūcijas muzejam, kura kolekcijas pārmantotājs ir Latvijas Kara muzejs.
Miris Rīgā 1990. gada 22. decembrī.
Baltais sapals
Baltais sapals (Leuciscus leuciscus) ir sapalu dzimtas (Leuciscidae) saldūdens zivs. Tas zināms arī ar nosaukumiem: tulcis, stiepacis un teiba. Mājo Eiropā, bet kādreizējās Āzijas populācijas mūsdienās izdalītas kā atsevišķas sugas — Sibīrijas sapals (Leuciscus baicalensis) un Mongolijas sapals (Leuciscus dzungaricus).
Izplatība
Baltā sapala izplatības areāls Eiropas ziemeļdaļā aptver Ziemeļu, Baltijas, Baltās un Barenca jūras upju baseinus. Areāla dienvidu robeža ir Atlantijas okeāna Sēnas upju baseins, Vidusjūras baseins, sākot ar Ronu un beidzot ar Arkas baseinu Savojā, Melnās jūras Donavas un Dņepras upju baseini, Kaspijas jūras Volgas un Urālas baseini.
Latvijā
Latvijā baltais sapals sastopams daudzās upēs, daļā caurtekošu ezeru, kā arī jūrā upju grīvu rajonos.
Izskats
Baltais sapals ir vidēji liela saldūdens zivs. Tā garums sasniedz 40 cm, svars 1 kg, lai gan visbiežāk tas ir 16 cm garš un ļoti reti pārsniedz 30 cm. Latvijā baltais sapals aug līdz 27 cm, un tā masa ir apmēram 0,2 kg. Ķermenis sapalam slaids, šķērsgriezumā ieapaļš. Mute vērsta uz leju, augšžoklis nedaudz garāks par apakšžokli. Mugura zilganmelna vai zaļganmelna, sāni un vēders sudrabains. Pirms nārsta tēviņiem uz ķermeņa izveidojas nārsta kārpiņas. Krūšu spuras, vēdera spuras un anālā spura iesārta vai dzeltenīga. Anālajā spurā mazāk staru nekā vimbai. Sānu līnijā 40—52 zvīņas. Rīkles zobi divās rindās.
Uzvedība un barība
Baltais sapals ir sabiedrisks un uzturas baros, kas peld tuvu ūdens virsmai. Apdzīvo vidēji ātras un ātras upes ar akmeņainu un grantainu gultni. Ziemā tas ir mazaktīvs, lielāki bari koncentrējas ziemošanas bedrēs, kas atrodas attekās un citās lēni kustīgos līčos. Baltajam sapalam novērota līdz 120 km tāla migrācija. Ļoti bieži tas uz nārsta vietām migrē jau rudenī. Jaunās zivis ziemo bedrītēs gar krasta līniju. Barojas ar bentosu, nelieliem bezmugurkaulniekiem un ūdenī iekritušiem kukaiņiem.
Vairošanās
Dzimumgatavība baltajam sapalam iestājas 2—5 gadu vecumā, sasniedzot 10—17 cm garumu. Dzīves laikā katram indivīdam nārsts notiek 1—2 reizes. Nārsto no marta līdz jūnijam, kad ūdens temperatūra ir 3—16° C, parasti ap 9° C. Nārsta vietas ir seklas ar ātru straumi un akmeņainu grunti, dziļums no 5 cm līdz 1,5 m. Katrs tēviņš nodibina nelielu teritoriju, kuru apsargā, un grantī izveido bedrīti ikru izlaišanaii. Baltajam sapalam raksturīgs vienlaicīgs nārsts, kas ilgst 2—18 dienas. Auglība 0,8—49,6 tūkst. ikru. Tie ir lipīgi, un ikri pielīp pie akmeņiem, augiem un cita substrāta. Attīstība ilgst 8—25 dienas, atkarībā no ūdens siltuma. Veido hibrīdus ar ālantu, vīķi un vimbu. Baltais sapals var sasniegt 15 gadu vecumu, Latvijā tas dzīvo līdz apmēram 8 gadiem.
Ziemeļkaukāza valodas
Ziemeļkaukāza valodas ir hipotētiska valodu saime. Pats par sevi Ziemeļkaukāza valodu saimes jēdziens ir diezgan patvaļīgs, jo vietējo iedzīvotāju valodas ir pārāk maz pētītas. Speciālisti sadala ziemeļkaukāziešu valodas Nahu-Dagestāniešu un Abhāzijas-Adigju grupās.
Dītrihs Andrejs Lēbers
Dzīves gājums
Dzimis Latvijas Republikā LU profesora Augusta Lēbera ģimenē.
1939. gadā kopā ar ģimeni izceļojis uz Poznaņu. No 1941. līdz 1945. gadam Lēbers dienēja Vilhelma Kanarisa vadītās specvienības Brandenburg sastāvā, no 1944. līdz 1945. gadam - Kurzemē.
1949. gadā absolvējis Mārburgas Universitāti, 1951. gadā — Hāgas Starptautisko tiesību akadēmiju un 1953. gadā — Kolumbijas Universitāti.
Laikā no 1958. līdz 1966. gadam Lēbers strādājis Maksa Planka institūtā Hamburgā. No 1958. līdz 1959. gadam tāpat strādājis Vācijas Federatīvās Republikas Ārlietu ministrijas Austrumu departamentā.
Ar pārtraukumiem no 1966. līdz 1989. gadam Lēbers bijis docētājs Ķīles Universitātē, neilgu laiku arī Juridiskās fakultātes dekāns. Specializējas Padomju Savienības un Austrumeiropas pētniecībā ( sovetoloģijā). Uzaicināja strādāt savā katedrā Egilu Levitu. No 1971. gada bija Stenfordas Universitātes mācībspēks (Cooperating Professor of Soviet Law). Konsultēja latviešu Atmodas dalibniekus valsts jautājumos.
Bija latviešu studentu korporācijas Fraternitas Lataviensis biedrs.
1995. gadā saņēmis ceturtās šķiras Triju Zvaigžņu ordeni. Tajā pašā gadā saņēmis Latvijas Zinātņu akadēmijas Lielo medaļu.
Katrīna Jagailiete
Katrīna Jagailiete (lt, pl, sv; 1526—1583), bija no Jagaiļa dinastijas cēlusies Somijas hercogiene (no 1562), vēlāk Zviedrijas karaļa sieva (no 1568).
Dzīvesgājums
Dzimusi 1526. gada 1. novembrī Krakovā Lietuvas dižkunigaiša un Polijas karaļa Sigismunda I un viņa sievas Bonas Sforcas ģimenē, dižkunigaiša Jagaiļa mazmazmeita.
Pēc tēva nāves 1548. gadā par Lietuvas dižkunigaiti un Polijas karali kļuva viņas vecākais brālis Sigismunds II Augusts (1520-1572), princese Katrīna kopā ar māsu Annu pārcēlās uz dzīvi Mazovijā. 1557. gada sākumā viņa kopā ar māsu Katrīnu pārcēlās uz dzīvi brāļa galmā Viļņā. Vairāki kaimiņvalstu valdnieki (Prūsijas hercogs Albrehts, Austrijas erchercogs Ferdinands II u.c.) sūtīja viņai precību piedāvājumus.
Livonijas kara laikā 1561. gadā arī Krievijas cars Ivans IV sūtīja precību piedāvājumu, taču Katrīnas brālis Sigismunds II Augusts pieprasīja viņam atteikties no Pleskavas, Smoļenskas un Novgorodas zemēm, kam Ivans IV nepiekrita. Sigismunds II Augusts turpretī atbalstīja Katrīnas laulībām ar Somijas hercogu Juhanu, kas mēģināja atbrīvoties no sava pusbrāļa Zviedrijas karaļa Ērika XIV virsvaras un izveidot neatkarīgu Somijas valsti ar zemēm arī tagadējās Igaunijas un Latvijas teritorijā.
Laulības notika 1562. gada 4. oktobrī Viļņas pilī, hercogs Juhans pūrā saņēma astoņus pilsnovadus (Paidi, Helmi, Karksi, Tarvastu, Burtniekus, Trikātu, Ērģemi un Rūjienu) īsi pirms tam izveidotajā Livonijas Pārdaugavas hercogistē, kas bija personālūnijā ar Lietuvas dižkunigaitiju. Viņa mērķis bija pievienot šīs zemes Somijas hercogistei un izveidot neatkarīgu valsti. Zviedrijas karalis Ēriks XIV pieprasīja hercogam Juhanam atteikties no Vidzemes cietokšņiem. Tā kā Juhans vilcinājās šo prasību izpildīt, karalis Ēriks XIV viņu apvainoja valsts nodevībā. 1563. gadā karaļa karaspēks vairākas nedēļas aplenca Turku pili un sagūstīja hercogu Juhanu un viņa sievu. Karalis Ēriks XIV piedavāja Katrīnai šķirties un iziet par sievu pie Krievijas cara Ivana IV, kas sūtīja atkārtotu precību piedāvājumu, taču Katrīna no tā atteicās un apmēram četrus gadus kopā ar hercogu Juhanu pavadīja ieslodzījumā Gripsholmas pilī. Šajā laikā viņiem piedzima meita Izabella (1564-1566) un dēls Sigismunds (1566-1632).
Pēc atbrīvošanas no ieslodzījuma hercogs Juhans kopā ar savu jaunāko brāli Kārli 1568. gadā sacēlās pret karali Ēriku XIV un gāza viņu no troņa, pats kļūdams par Zviedrijas karali. Zviedrija iesaistījās Livonijas karā par Livonijas ordeņa zemju mantojumu ar Krievijas caristi.
1568. gada 30. septembrī Juhans tika ievēlēts par Zviedrijas karali, 1569. gada pavasarī arī viņa katoļticīgā sieva Katrīna tika atzīta par Zviedrijas karalieni. Drīz pēc tam, 1569. gada 1. jūlijā Lietuva un Polija apvienojās vienotā kopvalstī (Ļubļinas ūnija). Pēc karaļa Sigismunda II Augusta nāves 1572. gadā Katrīna nesekmīgi mēģināja panākt, lai par jauno karali Sejms ievēlētu viņas mazgadīgo dēlu Sigismundu. Tā vietā par Polijas-Lietuvas līdzvaldnieci kļuva viņas vecākā māsa Anna Jagailiete, kas 1575. gada decembrī apprecējās ar Transilvānijas vaivadu Stefanu Batoriju.
Mirusi Stokholmā 1583. gada 16. septembrī, apglabāta Upsālas katedrālē.
Ežēns Laverns
Laverns 1900. gada Parīzes olimpiskajās spēlēs startēja burāšanas sacensībās. Open klases sacensībās viņš nefinišēja, 0,5 līdz 1 tonnu laivu klases pirmajā braucienā tika diskvalificēts, bet otrajā braucienā nefinišēja. Savukārt 1 līdz 2 tonnu laivu klases pirmajā braucienā ieguva 4. vietu, bet otrajā braucienā nefinišēja.
Beliza olimpiskajās spēlēs
Līdz šim vēl neviens Belizas sportists olimpiskajās spēlēs nav izcīnījis kādu no medaļām.
Medaļu tabulas
Skatīt arī: olimpisko medaļu skaits pēc valsts
Timurs Rodrigezs
Biogrāfija
Timurs piedzima Penzā, azerbaidžāņa Mihaila Kerimova un ebrejietes Zlatas Ļevinas ģimenē. Penzā Timurs vienlaicīgi apmeklējis septiņus ārpusklases nodarbību pulciņus: vieglatlētiku, kori, adīšanu un citus, pārsvarā, lai būtu starp meitenēm. 2001. gadā beidza Penzas Valsts pedagoģisko universitāti, svešvalodu fakultāti, iegūstot franču un angļu valodu skolotāja specialitāti.
Ģimene
Sieva Anna, viņiem piedzima dēls.
Televīzija
Bijušais КВН komandas "Валеон Дассон" (Penza) dalībnieks, strādāja pa dīdžeju radio "Хит FM". Savu darbību televīzijā uzsāka kā dalībnieks konkursā "Стань VJ" televīzijas kanālā MTV Russia, kurā viņš ieguva pirmo vietu.
2008. gadā piedalījās šovā "Ledus laikmets 2" (ru) pārī ar Albenu Denkovu.
Bijis viens no vadītājiem vairākiem starptautisko jauno izpildītāju konkursiem "Jaunais Vilnis".
LacunaSat 3
LacunaSat 3 jeb LS-3 ir Apvienotās Karalistes uzņēmuma Lacuna Space lietu interneta pavadonis. Tas orbītā tika palaists.
LacunaSat 3 pamatā ir Lietuvas uzņēmuma NanoAvionics izgatavota pavadoņu platforma M3P, kas veidota CubeSat 3U formā. Derīgo kravu piegādāja Lacuna Space, kas paredzēta LoRaWAN signālu uztveršanai no lietu interneta ierīcēm uz zemes, izmantojot uzņēmuma mākoņbāzēto pakalpojumu Lacuna Network. Lacuna Space demonstrācijas projektu atbalsta Eiropas Kosmosa aģentūra un Apvienotās Karalistes Kosmosa aģentūra. Unikālu salokāmu antenu izstrādāja uzņēmums Oxford Space Systems sadarbībā ar EKA.
Lidojuma gaita
LacunaSat 3 tika palaists 11:20 UTC ar nesējraķeti Sojuz-2.1b / Fregat no Pļeseckas kosmodroma. Tas kopā ar 18 mazajiem pavadoņiem bija sekundārā krava trīs Krievijas sakaru pavadoņiem Gonec-M. LacunaSat 3 tika ievadīts solārsinhronā orbītā.
2020. gada 3. novembrī tika pabeigta pavadoņa orbitālā testēšana, un tas tika pievienots LacunaSat pavadoņu tīklam.
Starpjūru konfederācija
Starpjūru konfederācija (poļu: Międzymorze, latīņu: Intermarium) bija Juzefa Pilsudska pēc Pirmā pasaules kara iecerēts ģeopolitisks plāns, kura mērķis bija apvienot bijušās Polijas—Lietuvas kopvalsts zemes vienotā federatīvā valstī. Plāns piedzīvoja vairākas versijas, no kurām dažas paredzēja iekļaut arī citas kaimiņvalstis. Ierosinātais daudznacionālais valstiskais veidojums būtu ietvēris teritorijas, kas atradās starp Baltijas, Melno un Adrijas jūru.
Pēc Pirmā pasaules kara iespējamajā Centrāleiropas un Austrumeiropas valstu federācijā pēc Pilsudska iecerētās idejas bija paredzēta Lietuvas, Latvijas, Igaunijas, Somijas, Baltkrievijas, Ukrainas, Ungārijas, Rumānijas, Dienvidslāvijas un Čehoslovākijas  iesaistīšana.
Ierosinātā federācija bija iecerēta kā pēctece Polijas—Lietuvas kopvalstij, kas stiepās no Baltijas jūras līdz Melnajai jūrai un no 16. gadsimta beigām līdz 18. gadsimta beigām apvienoja Polijas kroņa zemes un Lietuvas lielhercogisti. Starpjūru konfederācijas ideja papildināja otru Pilsudska ģeopolitisko vīziju, Prometejismu, kuras mērķis bija Krievijas Impērijas sadalīšana un tās teritoriālo īpašumu atsavināšana.
Laverns
Laverns var būt:
Mami Ueno
Mami Ueno (ja; dzimusi ) ir japāņu futboliste, bijusi Japānas sieviešu futbola izlases dalībniece.
Gundars Ķeniņš-Kings
Gundars Ķeniņš-Kings (dzimis, miris ) bija latviešu izcelsmes ASV ekonomists. Dr. h. ekon. (1992).
Dzīvesgājums
1956. gadā absolvēja Oregonas Universitāti, 1964. gadā ieguva doktora grādu vadībzinātnē Stenforda Universitātē. 1960. gadā sāka strādāt Takomā, Vašingtonas štatā, esošajā Klusā okeāna Luterāņu universitātē (Pacific Lutheran University), no 1966. līdz 1990. gadam bija Uzņēmumu vadības fakultātes (School of Business) dekāns, līdztekus bija Baltijas studiju veicināšanas apvienības prezidents (1968—1970), Boeing, Weyerhaeuser un citu uzņēmumu padomnieks apgādes jautājumos.
Pēc Latvijas neatkarības atgūšanas bija viens no RTU Rīgas Biznesa skolas dibinātājiem, ASV vēstniecības konsultants Rīgā, Biznesa augstskolas "Turība" vieslektors. Bijis latviešu studentu korporācijas Fraternitas Cursica biedrs.
Darbi
Vairāk nekā 100 zinātnisku rakstu un 8 monogrāfiju autors.
XHamster
xHamster ir pornogrāfiska satura tīmekļa vietne. Tās galvenā mītne atrodas Kipras pilsētā Limasolā. Tīmekļa vietnē ir atrodami lietotāju iesniegti pornogrāfiska rakstura video, tīmekļkameras modeļi, pornogrāfiski fotoattēli un erotiskā literatūra. xHamster darbību uzsāka 2007. gada 2. aprīlī. Ar vairāk nekā 10 miljoniem lietotāju, xHamster ir trešā populārākā pornogrāfiska satura tīmekļa vietne aiz XVideos un Pornhub.
Maiks Hakabī
Maikls "Maiks" Deils Hakabī (en; dzimis ) ir amerikāņu politiķis, pārstāv Republikānisko partiju.
Laika posmā no 1996. līdz 2006. gadam viņš bija Ārkanzasas gubernators. Tāpat viņš bija viens no Republikāņu partijas kandidātiem 2008. gada ASV prezidenta vēlēšanās, taču priekšvēlēšanu balsojumā ieņēma 3. vietu, zaudējot Džonam Makeinam un Mitam Romnijam. Viņš ir sarakstījis vairākus bestsellerus. Tāpat M. Hakabī ir ABC Radio politiskais komentētājs. Viņa sieva Dženeta neveiksmīgi kandidēja uz Ārkanzasas štata sekretāres amatu 2002. gadā. Pašlaik viņš vada Fox News Channel sarunu šovu Huckabee. Izglītību ieguvis Ouachita Baptist University universitātē.
Tilts pār Kvai upi
"Tilts pār Kvai upi" (en) ir 1957. gada Apvienotās Karalistes Otrā pasaules kara drāma, kuras režisors ir Deivids Līns. Filma ir par britu karagūstekņiem, kam japāņu okupētajā Birmā japāņu armijas virsnieka Saito vadībā ir jāceļ dzelzceļa tilts pār Kvai upi.
Filmā galvenās lomas attēlo Viljams Holdens, Aleks Giness, Džeks Hokinss, Sešu Hajakava. Filma saņēma septiņas Amerikas Kinoakadēmijas balvas, tai skaitā tā tika atzīta par gada labāko filmu. Amerikas Kinoinstitūts oriģinālajā 100 izcilāko filmu sarakstā to ierindoja 13. vietā.
1997. gadā filma "Tilts pār Kvai upi" iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".
Ķauķīšu dzimta
Izplatība
Ķauķīšu dzimtas putni mājo Eirāzijā un Āfrikā, izplatības areālam sasniedzot Āfrikas dienvidus un Zunda salas, kā arī vienai sugai — ziemeļu ķauķītim — izplatības areāls austrumos sasniedz Aļaskas rietumus Ziemeļamerikā. Lielākā daļa sugu ligzdo Eirāzijas mērenās joslas un augstkalnu reģionos, ziemas periodā migrējot uz Dienvidaustrumāziju, Indiju un Āfriku.
Latvijā
Latvijā sastopamas 10 ķauķīšu dzimtas sugas: čuņčiņš (Phylloscopus collybita), dzeltensvītru ķauķītis (Phylloscopus inornatus), Hjūma ķauķītis (Phylloscopus humei), Sibīrijas ķauķītis (Phylloscopus proregulus), svirlītis (Phylloscopus sibilatrix), Švarca ķauķītis (Phylloscopus schwarzi), tumšais ķauķītis (Phylloscopus fuscatus), vītītis (Phylloscopus trochilus), zaļais ķauķītis (Phylloscopus trochiloides) un ziemeļu ķauķītis (Phylloscopus borealis).
No šīm sugām vairākas ir retas ieceļotājas, bet dažas novērotas tikai vienu reizi.
Kopīgās īpašības
Ķauķīši ir mazi vai ļoti mazi dziedātājputni. Knābis īss, smalks, no sāniem viegli saplacināts. Spārni gari un smaili. Aste vienā garumā ar spārniem vai nedaudz īsāka par tiem. Tajā ir 12 lidspalvas (piemēram, līdzīgajiem kalnu ķauķiem (Abroscopus) ir 10 astes spalvas). Malējās spalvas vienā garumā vai garākas kā vidējās, bet dažām sugām īsākas. Kājas smalkas un salīdzinoši garas, nagi īsi. Acis sarkanbrūnas.
Apspalvojums neuzkrītošs, pelēcīgs. Lielākajai daļai sugu mugurpusē zaļgans, apakšpusē dzeltens vai pelēkzaļš līdz pelēkbrūns. Virs acs gaiša uzacs vai arī ap aci ir balts gredzens. Dažām sugām uz spārniem viena vai divas gaišas joslas. Daudzas sugas savstarpēji vieglāk atpazīt pēc to dziesmas, nevis pēc apspalvojuma. Abi dzimumi izskatās līdzīgi.
Ekoloģija
Lielākā daļa sugu dzīvo mežos un krūmājos, uzturoties koku vainagos. Priekšroku dod mitrām vidēm, retāk uzturoties sausās, akmeņainās vietās. Barojas ar kukaiņiem, ko meklē lapotnē un ķer lidojumā. Tā kā ķauķīši galvenokārt uzturas lapotnē, tie ir grūti novērojami, toties to dziesmas ir ļoti skaļas. Migrācijas laikā dažas sugas veido lielākas grupas.
Būvē lodveidīgas ligzdas ar atvērumu augšējās daļas sānos. Olas, atkarībā no sugas, ir baltas, gaiši sārtas ar un bez raibumiņiem (sarkanbrūniem). Olām nemēdz būt zaļie vai zilie toņi, raibumiņus ieskaitot.
Sistemātika
Ķauķīšu dzimta (Phylloscopidae)
Ādams Lēvenhaupts
Ādams Ludvigs Lēvenhaupts (sv, 1659–1719) bija zviedru ģenerālis un politiķis. Piedalījās Lielajā Ziemeļu karā Latvijas teritorijā, bija zviedru ieņemtās Kurzemes un Piltenes gubernators (1702–1705, 1706–1709) un Zviedru Vidzemes ģenerālgubernators (1706–1709). Miris krievu gūstā Maskavā.
Dzīvesgājums
Dzimis Otrā Ziemeļu kara laikā zviedru ģenerālmajora Ludviga Viriha Lēvenhaupta un viņa sievas Šarlotes Suzannas Marijas ģimenē karaspēka kara nometnē pie Kopenhāgenas. Studēja Lundas (1671), Upsālas (1675) un |Rostokas (1680) universitātēs. Bavārijas kūrfirsta Maksimiliāna II Emanuēla komandētā karaspēka sastāvā no 1684. gada piedalījās Lielā turku kara kaujās Ungārijā. Pēc tam kā Holandes armijas virsnieks piedalījās Pfalcas mantojuma karā pret Franciju (1688–1697), iegūstot pulkveža pakāpi. 1689. gadā apprecējās ar savu māsīcu Britu Doroteju Lēvenhauptu.
1697. gadā viņš atgriezās Zviedrijā, Lielajā Ziemeļu karā komandēja zviedru armijas korpusu Latvijas teritorijā. Zviedrijas karalis Kārlis XII viņu 1703. gadā paaugstināja ģenerālmajora pakāpē un iecēla par Jelgavas gubernatoru (1702–1705). Viņa vadībā zviedru karaspēks 1703. gada 18. marta kaujā pie Saločiem (lt, sv) sakāva apvienoto krievu un lietuviešu karaspēku Lietuvas lauka hetmaņa Gregora Antona Oginska vadībā. Kā Zviedru Kurzemes gubernators viņš 1704. gada 26. jūlijā sakāva krievu un lietuviešu karaspēkus kaujā pie Jēkabpils un 14. septembrī ieņēma Biržu pili. 1705. gada 16. jūlijā viņš uzvarēja krievu karaspēku Borisa Šeremetjeva vadībā Mūrmuižas kaujā, pēc tam viņu paaugstināja par ģenerālleitnantu un Zviedru Vidzemes ģenerālgubernatoru (1706–1709). 1706. gada martā Zviedru Vidzemes karaspēks Lēvenhaupta vadībā ieņēma Kurzemes un Žemaitijas teritoriju.
Karagājiena laikā uz tagadējās Ukrainas teritoriju ģenerālis Lēvenhaupts komandēja ap 16 000 lielu Baltijas provincēs mobilizētu armijas korpusu. Cieta sakāves 1708. gada 22. septembra kaujā pie Ļesnajas un 1709. gada 8. jūlijā Poltavas kaujā. Pēc zaudētās Poltavas kaujas viņš vadīja zviedru un to sabiedroto atkāpšanos, tomēr bija spiests parakstīt Zviedrijas armijas kapitulāciju Dņepras krastā pie Perevoločnas.
Miris 1719. gada 12. februārī krievu gūstā Maskavā.
Jurijs Antonovs
Jurijs Antonovs (ru; dzimis Taškentā) ir padomju un krievu komponists un estrādes dziedātājs, Nopelniem bagātais Krievijas Federācijas mākslas darbinieks, Krievijas tautas mākslinieks (1997).
Zundāni (Turku pagasts)
Zundāni ir ciems Līvānu novada Turku pagastā, pagasta centrs. Izvietojies pagasta vidusdaļā Neretas krastā pie autoceļa V754 10 km no novada centra Līvāniem un 172 km no Rīgas. Zundānos atrodas pagasta pārvalde. Austrumos no Zundāniem izvietojies valsts nozīmes arheoloģijas piemineklis Zundānu senkapi.
OCLC
OCLC, Inc., plašāk pazīstama kā OCLC, ir ASV bezpeļņas kooperatīvā organizācija, "kas nodrošina kopīgus tehnoloģiju pakalpojumus, oriģinālus pētījumus un kopienas programmas saviem biedriem un bibliotēku kopienai kopumā". Organizācija tika dibināta 1967. gadā kā Ohio College Library Center, bet pēc tam, paplašinoties, kļuva par Online Computer Library Center. 2017. gadā nosaukums tika oficiāli mainīts uz OCLC, Inc.. OCLC un tūkstošiem tās dalībnieku bibliotēku kopīgi veido un uztur WorldCat — lielāko publiskās piekļuves tiešsaistes katalogu pasaulē. OCLC galvenokārt tiek finansēta no bibliotēku naudas (2021. gadā kopā aptuveni 217,8 miljoni ASV dolāru gadā) par daudzajiem dažādajiem pakalpojumiem, ko tā piedāvā. OCLC uztur arī Djūija decimālās klasifikācijas sistēmu (DDC).
Baltic International Bank
SE Baltic International Bank (agrākais nosaukums Baltijas Starptautiskā banka) ir Latvijas banka. Tā ir dibināta 1993. gadā. 2022. gada 12. decembrī bankā tika apturēta finanšu pakalpojumu sniegšana.
2022. gada septembra beigās bankas lielākie akcionāri bija Valērijs Belokoņs (38,13 %) un Vilorijs Belokoņs (21,3 %). 2. decembrī bankai kopā bija 1580 klientu. Pēc aktīvu apmēra 2021. gada beigās tā bija devītā lielākā banka Latvijā.
Vēsture
Valērijs Belokoņs dibināja AS Baltijas Starptautiskā banka. 1994. gadā banka kļuva par pirmo banku Latvijā, kas piedāvāja privātbanku pakalpojumus. 1995. gadā tā uzsāk apkalpot klientus attālināti. 1996. gadā banka sāka nodrošināt trasta pakalpojumus. 1998. gadā banka pievienojas Latvijas Bankas elektroniskajai klīringa sistēmai. 1999. gadā Baltijas Starptautiskā banka no farmācijas uzņēmuma AS Grindeks iegādājās AS Latvijas Industriālās bankas (Lainbankas) akciju kontrolpaketi. Lainbanka tika pievienota Baltijas Starptautiskajai bankai.
2010. un 2011. gadā Baltic International Bank tika atzīta par labāko banku NVS un Baltijas valstīs, kas sniedza individuālās apkalpošanas un privātā kapitāla pārvaldīšanas pakalpojumus klientiem Krievijā. 2010. gadā banka sāka attīstīt investīciju pakalpojumus un piedāvāt klientiem arī nefinanšu jeb dzīvesstila (lifestyle management) pakalpojumus. 2012. gadā banka sāka izsniegt VISA Infinite maksājumu kartes, kļūstot par pirmo Latvijas banku, kas piedāvā norēķinu kartes no visām pasaulē lielākajām sistēmām — VISA, MasterCard un American Express. Klienti sāka izmantot internetbankas maksājumu aizsardzības sistēmu "Mobilais Digipass". 2013. gadā Baltic International Bank uzsāka emitēt uzņēmuma obligācijas. Darbinieku skaits sasniedza 230. 2014. gadā banka izstrādāja internetbankas mobilo lietotni. 2015. gada 12. augustā Baltic International Bank obligācijas pirmo reizi tika iekļautas Nasdaq OMX Riga Baltijas parāda vērtspapīru sarakstā. 2016. gadā uzņēmums saņēma Sudraba novērtējumu ikgadējā Ilgtspējas indeksā; 2017. gadā tas saņēma Zelta novērtējumu un Ģimenei draudzīga komersanta statusu, bet 2019. gadā — Platīna un Ģimenei draudzīgi komersanta statusu.
Bankas darbības apturēšana
2022. gada 12. decembrī Finanšu un kapitāla tirgus komisija ārkārtas sēdē pieņēma lēmumu šajā bankā apturēt finanšu pakalpojumu sniegšanu. FKTK bija atzinusi Baltic International Bank par tādu finanšu iestādi, kas ir nonākusi vai nonāks finanšu grūtībās, un lēma neīstenot pasākumus bankas darbības stabilizēšanai. Lai nepieļautu līdzekļu aizplūšanu no bankas un aizsargātu bankas klientu un kreditoru intereses, tajā pašā dienā tika pārtraukta Baltic International Bank karšu, internetbankas un maksājumu darbība, pilnībā bija jāpārtrauc finanšu pakalpojumu sniegšana. Tajā pat vakarā bankas ēkā Grēcinieku ielā iekļuva Valsts policijas speciālo uzdevumu vienība un tika veikta kratīšana. Valsts policija, neminot bankas nosaukumu, apliecināja, ka notiek izmeklēšana kriminālprocesā par iespējamu noziedzīgi iegūtu līdzekļu legalizēšanu lielā apjomā.
2023. gada 11. martā Eiropas Centrālā banka anulēja Baltic International Bank licenci.
Armando Ico
Itālijas futbola izlases sastāvā debitēja mačā pret Lihtenšteinu.
Zundāni
Zundāni var būt:
Dzimte (gramatika)
Daļā no indoeiropiešu saimes valodām, piemēram, armēņu, un daļēji arī angļu valodā, dalījums dzimtēs vairs nepastāv. Parasti valodās, kurās ir dzimtes kategorija, ikviens lietvārds ir vai nu vīriešu, vai sieviešu dzimtes. Taču ir valodas, kurās lietvārds var būt ne tikai vīriešu vai sieviešu, bet arī nekatras dzimtes. Lietvārdu, kas apzīmē personu, dzimte visbiežāk ir atkarīga no personas dzimuma. Citu lietvārdu dzimte nav predefinēta.
Dzimti parasti norāda celma īpašības vai galotnes, bet dažās valodās (piemēram, franču, vācu) — artikuli. Īpašības vārdu, divdabju un citu vārdšķiru, kas teikumā parasti saskaņojas ar lietvārdu, dzimte ir mainīga un ir atkarīga no lietvārda (piemēram, "silts ūdens" (vīr.dz.), "silta diena" (siev.dz.), "šodien ir silts/silti" (nek.dz., jo nav lietvārda, ar ko saskaņoties)).
Latviešu valodā daļai īpašības vārdu (piemēram, "lillā"), kārtas skaitļa vārdam ("(visu)pirms", tagad apstākļa vārdam), pamata skaitļa vārdam "(vis)viens", divdabjiem ("gaidāms / protams / domājams" u.c.), daļai no attieksmes vietniekvārdiem ir arī no lietvārda neatkarīga forma, tradicionāli saukta par nekatru dzimti, jo šī forma ir no tās cēlusies. Baltu pirmvalodā, no kuras cēlusies arī latviešu valoda, nekatra dzimte bija arī lietvārdiem. Mūsdienās vairumam senāko nekatras dzimtes lietvārdu ir vīriešu dzimtes galotne, sal.: spr, lv. Bez nekatras dzimtes var izšķirt arī t.s. kopējo dzimti, pie kuras pieskaitāmi vārdi, kuriem ir nemainīga forma neatkarīgi no dzimuma, piemēram, lv u.c. Nereti pie kopējās dzimtes pieskaita vīriešu dzimumam atbilstošus vārdus ar sieviešu dzimtes galotnēm, piemēram, lv, kā arī sieviešu un vīriešu uzvārdus ar galotnēm -a, -e, -us, piem., Liepa, Zvaigzne, Didžus u.c.
Sākotnēji indoeiropiešu pirmvalodā ir bijušas tikai dzīvu un nedzīvu būtņu (priekšmetu) dzimtes. Pirmajai piederēja dzīvi, kustošies organismi, bet otrajai — visi pārējie objekti. Vēlāk, dzīvo būtņu dzimte sadalījās vīriešu un sieviešu dzimtē, bet nedzīvo objektu dzimte deva pamatu nekatrai dzimtei (la). Šī dzimte pamatā tiek piešķirta lietvārdiem, kam ir abstrakta, pirmatnēja nozīme (sal. la, sa, ru — 'debess'). Atsevišķās valodās dzīvo un nedzīvo būtņu dzimtes ir sadalījušās vīriešu dzīvajā un vīriešu nedzīvajā dzimtē (sal. cs 'vīrs', cs 'mašīna').
House of Secrets
House of Secrets ir otrais amerikāņu metāla grupas Otep studijas albums. Tas izdots sadarbībā ar ierakstu kompāniju Capitol un producentu Gregu Velsu. Albums debitēja 93. vietā Billboard Topā. Dziesmas "Warhead" videoklips guva desmito vietu 2004. gadā MTV smagā metāla programmā Headbanger's Ball.
Topi
Album - Billboard (žurnāls) (Ziemeļamerika)
Providus
PROVIDUS (pilns nosaukums Sabiedriskās politikas centrs PROVIDUS) ir nevalstiska, bezpartejiska un bezpeļņas domnīca, juridiski — biedrība, kuru dibināja Sorosa Fonds — Latvija, Rīgā 2002. gadā. PROVIDUS ir sabiedriskā labuma organizācijas statuss. PROVIDUS misija ir gudra, zināšanās balstīta politika. Providus darba iedvesmas avots ir atvērtās sabiedrības vērtības.
Darbība
PROVIDUS palīdz Latvijas politikā pieņemt labākus lēmumus, kalpo par sanitāru sliktiem lēmumiem un veicina sabiedrības līdzdalību dažādās formās.
2017.—2022. gadā PROVIDUS pievērš īpašu uzmanību migrācijas jautājumiem  , politisko partiju    un pārvaldes stiprināšanai  , cīņai pret korupciju    , kā arī populisma draudiem, kas met ēnu pār atvērtās sabiedrības uzplaukumu. Ar PROVIDUS paveikto no 2013. līdz 2021. gadam, iespējams iepazīties biedrības mājaslapā — http://providus.lv/par_mums
PROVIDUS galvenās darba metodes ir pētniecība, rīcībpolitikas un tiesību aktu analīze, rekomendāciju un atzinumu sniegšana, politikas īstenošanas novērošana (monitorings), politikas priekšlikumu izstrāde, kā arī diskusiju un izglītojošu pasākumu rīkošana.
PROVIDUS komandā ir 7 pastāvīgie darbinieki, kā arī 5 asociētie pētnieki. PROVIDUS padomi veido četri cilvēki.
Biedrības direktore ir Iveta Kažoka.
Projekti
PROVIDUS pētnieki īsteno daudzveidīgus nacionāla un starptautiska līmeņa projektus, sadarbojoties ar organizācijām Latvijā un ārpus tās. Par aktuālajiem un arī pabeigtajiem projektiem un informāciju par tiem, iespējams uzzināt PROVIDUS mājaslapā.
2019.gadā PROVIDUS īstenoja un/vai turpināja īstenot sekojošus projektus:
Finansējuma avoti
PROVIDUS projektu finansētāji ir Eiropas Komisija, Atvērtās sabiedrības fonds Eiropā, Frīdriha Eberta fonds, Konrāda Adenauera fonds, Sabiedrības integrācijas fonds, Teterevu fonds u.c.
Alēns Robs-Grijē
Alēns Robs-Grijē (fr, dzimis, miris ) bija franču rakstnieks un filmu veidotājs. Viens no franču literatūras virziena "Jaunā romāna" (Nouveau roman) radītājiem, kopā ar Natāliju Sarotu, Mišelu Butoru un Klodu Simonu. 2004. gadā viņš ievēlēts par Franču akadēmijas biedru.
Robs-Grijē 1960. gados uzsāka arī karjeru kino. 1961. gadā sadarbojies ar režisoru Alēnu Renē, sarakstot scenāriju drāmai "Pērn Marienbādē", kas saņēma Zelta lauvas balvu Venēcijas kinofestivālā. 1963. gadā par šo filmu Robs-Grijē nominēts arī Amerikas Kinoakadēmijas balvai kategorijā "Labākais oriģinālscenārijs". Režisējis filmas L'Immortelle (1963) un Trans-Europ-Express (1966), kurā galveno lomu attēloja Žans Luijs Trentiņāns, kurš piedalījās arī vairākās turpmākajās viņa filmās.
1405. gads
1405. gads bija parastais gads, kas pēc Jūlija kalendārā sākās ceturtdienā.
Dvaits Jorks
Dvaits Jorks (en, dzimis ) ir bijušais Trinidādas un Tobāgo futbolists, spēlēja uzbrucēja pozīcijā, pārstāvējis Trinidādas un Tobāgo futbola izlasi.
Savas karjeras laikā Jorks ir spēlējis Aston Villa, Manchester United, Blackburn Rovers, Birmingham City, Sydney FC un Sunderland. Premjerlīgā guvis 123 vārtus, kas līdz 2018. gadam bija augstākais rādītājs spēlētājam, kas nav no Eiropas.
Trinidādas un Tobāgo futbola izlases sastāvā Jorks ir piedalījies 2006. gada FIFA Pasaules kausā.
Sasniegumi
Aston Villa
Manchester United
Sydney FC
Sunderland
Trinidāda un Tobāgo
Individuālie sasniegumi
Pērn Marienbādē
"Pērn Marienbādē" (fr) ir 1961. gada Francijas un Itālijas kopražojuma franču jaunā viļņa drāmas filma, kuras režisors ir Alēns Renē, bet scenārija autors ir Alēns Robs-Grijē. Filmā galvenās lomas attēlo Delfīne Seiriga, Džordžo Albertaci un Saša Pitoefs.
Filma stāsta par kādu vīrieti un sievieti, kuri atrodas milzīgā un greznā viesnīcā un, iespējams, domājuši vai uzsākuši romantiskas attiecības gadu iepriekš. Filmā parādās arī otrs vīrietis, kurš, iespējams, ir sievietes vīrs. Varoņu vārdi netiek atklāti.
Sižets
Greznā baroka stila viesnīcā, kur apmetušies turīgi cilvēki un pāri, vīrietis pieiet pie sievietes un apgalvo, ka abi satikās gadu iepriekš līdzīgā kūrortā (varbūt Frederiksbādē, Kārlštatē, Marienbādē vai Bādenē Salsā), kur uzsākuši romantiskas attiecības. Taču sieviete uz viņa lūgumu aizbēgt kopā, atbildēja, lūdzot pagaidīt gadu, kas tagad ir pagājis. Sieviete uzstāj, ka nekad nav satikusi vīrieti, tāpēc viņš mēģina viņai atgādināt par viņu kopīgo pagātni, kamēr viņa turpina noraidīt viņu. Tajā pašā laikā otrs vīrietis, kurš, iespējams, ir sievietes vīrs, apliecina savu pārākumu pār pirmo vīrieti, regulāri viņu pieveicot matemātiskā galda spēlē.
Caur neviennozīmīgām retrospekcijām un dezorientējošām laika un vietas maiņām filma pēta attiecības starp trim varoņiem. Sarunas un notikumi tiek atkārtoti dažādās vietās viesnīcā un parkā bez skaidrām norādēm par kuru viesnīcu vai parku ir runa. Filmā ir arī atkārtoti kadri ar tukšiem viesnīcas gaiteņiem, ko papildina neskaidrs teksts un balss. Nekāds konkrēts noslēgums, par to, kas ir īsts un kas ir iedomāts, netiek piedāvāts, taču filmas beigās sieviete kopā ar pirmo vīrieti atstāj viesnīcu.